(გამოქვეყნებულია

საქართველოს საკანონმდებლო მაცნე

1999 წელი - N25(32))

**საქართველოს კანონი**

**ინტეგრალური მიკროსქემის**

**ტოპოლოგიის შესახებ**

მუხლი 1. კანონის მოქმედების სფერო

ეს კანონი აწესრიგებს ინტელექტუალური საკუთრების ობიექტის \_ ინ­­ტე­­გ­­­­­­რა­ლური მიკროსქემის ტოპოლოგიის რეგისტრაციასთან, გამოყენებასა და სა­მარ­თლებრივ დაცვასთან დაკავშირებით წარმოქმნილ ქონებრივ და პირად არა­ქონებრივ ურთიერთობებს.

მუხლი 2. კანონში გამოყენებულ ტერმინთა განმარტება

ამ კანონში გამოყენებულ ტერმინებს აქვთ შემდეგი მნიშვნელობა:

ა) ინტეგრალური მიკროსქემა (შემდგომში \_ იმს) \_ ელექტრონული ფუნქ­ცი­ის შემ­ს­რულებელი ნაკეთობა დასრულებული ან შუალედური ფორმით, რომ­ლის ელე­მენ­ტები, რომელთაგან ერთი მაინც აქტიურია, და მათ შორის არსე­ბული ზოგიერთი ან ყველა ურთიერთშეერთება განუყოფლადაა ფორ­მი­რებული ნაკე­თ­ო­ბის მასალის მო­ცულობაში ან/და ზედაპირზე;

ბ) ინტეგრალური მიკროსქემის ტოპოლოგია (შემდგომში \_ ტოპოლოგია) \_ იმს-ის ელემენტთა, რო­მელ­თაგან ერთი მაინც აქტიურია, და მათ შორის არსებული ზო­გი­ერ­თი ან ყველა ურთიერთ­შეერთების რაიმე სახით გამო­სახული სამ­გან­ზო­მი­ლებიანი გან­ლა­გება, ან იმს-ის წარმოებისათვის მომ­ზა­დებული სამგან­ზო­მილებიანი გან­ლა­გება;

გ) მოწმობა ტოპოლოგიაზე (შემდგომში \_ მოწმობა) \_ ამ კანონის შე­სა­ბა­მისად რე­გი­­ს­­ტრირებული, ტოპოლოგიის მფლობელის სახელ­ზე გაცემული და მისი განსა­კუ­თ­რებული უფლებების დამადასტურებელი დოკუმენტი;

დ) განაცხადი \_ ტოპოლოგიის რეგისტრაციისათვის აუცილებელი საბუთ­ე­ბის ერთობლი­­­ობა, რომელიც ფორმდება დადგენილი მოთხოვნების შესა­ბა­მისად;

ე) ”საქპატენტი“ \_ საქართველოს ინტელექტუალური საკუთრების ეროვნუ­­­ლი ცენტრი, საჯარო სამართლის იურიდიული პირი, რომელიც ინტე­ლექ­ტუალური საკუთრების დაცვის სფეროში სამართლებრივად უზრუნ­ველ­ყოფს ფიზიკურ და იურიდიულ პირთა უფლებებს;

ვ) სააპელაციო პალატა \_ ”საქპატენტთან“ არსებული, ინტელექტუალური სა­კუთ­რე­­ბის ობიექტებზე უფლების მოპოვებასთან დაკავშირებით წარმოქმნილი დავის განმ­ხი­ლ­ველი ორგანო.

მუხლი 3. განსაკუთრებული უფლების წარმოქმნა

1. ტოპოლოგიაზე განსაკუთრებული უფლება წარმოიქმნება ”საქპატენტში“ მისი რეგისტრაციით.

2. რეგისტრირებული ტოპოლოგიის მფლობელის სახელზე გაიცემა მოწ­მო­ბა.

მუხლი 4. განსაკუთრებული უფლების მოქმედების ვადა

ტოპოლოგიაზე განსაკუთრებული უფლების მოქმედების ვადა შეადგენს 10 წელს ”საქპატენტში“ ტოპოლოგიის რეგისტრაციის თარი­ღიდან.

მუხლი 5. ტოპოლოგიის ორიგინალობა

1. ამ კანონის თანახმად რეგისტრირდება ორიგინალური ტოპოლოგია.

2. ტოპოლოგია ორიგინალურია, თუ ის შეიქმნა ინტელექტუალური შემო­ქმედებითი შრომის შედეგად და არ იყო საყოველთაოდ ცნობილი შექ­მ­ნის თარიღისათვის.

3. ტოპოლოგია, რომელიც შედგება მისი შექმნის თარი­ღისათვის ცნობილი ელე­მენტებისაგან, ითვლება ორიგინალურად, თუ წარმოადგენს ინტელექ­ტუ­ა­ლური შემოქმედებითი შრომის შედეგს და მთლიანობაში არ არის ცნო­ბილი.

4. ტოპოლოგია ორიგინალურად ითვლება საპირისპიროს დამტკიცე­ბამდე.

5. ტოპოლოგიის გამოყენება ტოპოლოგიის ავტორის მიერ (ან სხვა პირის მიერ, რომელსაც განაცხადის შეტანის თარიღისათვის მოწმობის მიღების უფლება აქვს), ან მესამე პირის მიერ, რომლისთვისაც აღნიშნული ტოპო­ლო­გია ავტორისაგან პირდაპირი ან არაპირდაპირი გზით გახდა ხელმისაწვდომი, განაცხადის მიწოდების თა­რი­ღამდე 2 წლის განმავლობაში არ მოქმედებს ტო­პო­ლოგიის ორი­გი­ნა­ლობაზე. სხვა შემთხვევაში ტოპოლოგია არ მიიჩნევა ორიგინალურად.

მუხლი 6. ტოპოლოგიის ავტორი (თანაავტორი)

1. ტოპოლოგიის ავტორად (შემდგომში \_ ავტორი) მიიჩნევა ფიზიკური პირი, რომ­­ლის ინტელექტუალური შემოქმედებითი შრომის შედეგადაც შეიქმნა ტო­პო­ლო­გია.

2. თუ ტოპოლოგია შექმნილია რამდენიმე ფიზიკური პირის ერთობლივი შე­მოქმედებითი შრომის შედეგად, თითოეული მათგანი მიიჩნევა თანა­ავ­ტო­რ­ად.

3. ავტორს უფლება აქვს მოითხოვოს მოწმობაში მისი სახელის მითითება.

მუხლი 7. მოწმობის მიღების უფლება

1. მოწმობის მიღების უფლება აქვს ავტორს ან მის უფლებამო­ნაცვლეს.

2. რამდენიმე პირის შემოქმედებითი შრომის შედეგად შექმნილ ტოპოლო­გიაზე მოწმობის მიღების უფლება აქვს როგორც ყველა ავტორს ერ­თო­ბ­ლივად, ისე თითოეულ მათგანს დანარჩენი ავტორების მიერ მოწმობის მიღებაზე უარის თქმის შემთხვევაში.

3. სამ­სა­ხურებრივი მოვალეობის შესრულებისას ან სპეციალური დავალებით შემუშავებულ ტოპოლოგიაზე მოწმობის მიღების უფლება ეკუთვნის სა­მუ­შა­ოს მიმცემს, თუ მას და მუშაკს შო­რის დადებული ხელშეკრულებით სხვა რამ არ არის გათვალისწინებული.

4. თუ მოწმობის მიღების უფლება სამუშაოს მიმცემს ეკუთვნის, მუშაკს უფლება აქვს, ურთიერთშეთანხმების საფუძველზე, სამუშაოს მიმცემისაგან მოით­ხოვოს დამატებითი ფარდი გასამრჯელო.

5. თუ ტოპოლოგია შექმნილია სახელმწიფო დაკვეთით ან ორგანიზაციათა შორის დადებული ხელშეკრულებით გათვალისწინებული სამუშაოს შესრუ­ლე­ბისას, მოწმობის მიღების უფლება განისაზღვრება შესაბამისად დაკვეთის ან ხელ­შეკ­რულების პირობით.

მუხლი 8. განსაკუთრებული უფლების ფარგლები და დარღვევა

1. ტოპოლოგიის მფლობელს აქვს განსაკუთრებული უფლება, თავისი შეხე­დულებისამებრ გამოიყენოს ტოპოლოგია ან აკრძალოს მისი გამოყენება. ამა­ს­თან, განსაკუთრებული უფლება არ ვრცელდება ტოპოლოგიის ან მის საფუძველზე შექმნილი იმს-ის განხორციელების იდეაზე, ხერხზე, სისტემაზე, ტექნოლოგიაზე ან კოდირებულ ინფორმაციაზე.

2. ტოპოლოგიაზე განსაკუთრებული უფლების დარღვევად მიიჩნევა შემდეგ ქმედებათა უნე­ბართვო განხორციელება:

ა) მთლიანად ტოპოლოგიის ან მისი ნაწილის (გარ­და იმ ნაწილისა, რომელიც არ არის ორიგინალური) ასლის გადაღება მის საფუძველზე იმს-ის შექმნის ან სხვა მიზნით;

ბ) ტოპოლოგიის ან მის საფუძველზე შექმნილი იმს-ის გამოყენება, იმპორტირება, გასაყიდად შეთავაზება, გაყიდვა ან სამეურნეო ბრუნვაში სხვაგვარად ჩართვა.

მუხლი 9. გამაფრთხილებელი აღნიშვნა

ტოპოლოგიის მფლობელს შეუძლია იმს-ზე ან მის შემცველ ნაკეთობაზე გამოსახოს სპეციალური გამაფრთხილებელი აღნიშვნა, რომელიც მოიცავს:

ა) წრეში ჩასმულ ასო ”T“-ს;

ბ) ტოპოლოგიის რეგისტრაციის თარიღს;

გ) ტოპოლოგიის მფლობელის დასახელებას.

მუხლი 10. გამოყენება, რომელიც განსაკუთრებული

უფლების დარღვევად არ მიიჩნევა

1. ტოპოლოგიაზე განსაკუთრებული უფლების დარღვევად არ მიიჩნევა:

ა) ტოპოლოგიის, მის საფუძველზე შექმნილი იმს-ის ან ამ იმს-ის შემცველი ნაკეთობის გამოყენება პირადი მიზ­ნებისათვის მოგების მიღების გარეშე, აგრეთვე ანალიზის, კვლევის ან სწა­ვ­ლების მიზნით;

ბ) ტოპოლოგიის მფლობელის მიერ ან მისი თანხმობით გავრცელებული ტოპოლო­გიის საფუძველზე შექმნილი იმს-ის ან ამ იმს-ის შემცველი ნაკე­თო­ბის შემდგომი გავრ­ცელება;

გ) ნებისმიერი ქმედება უნე­ბარ­თ­ვ­ოდ გამეორებული ტოპოლოგიის საფუძველზე შექმნილი იმს-ის მიმართ, აგრეთვე ამ იმს-ის შემცველი ნაკეთობის მიმ­ართ, იმ შემთხვევებში, როდესაც პირ­მა ასეთ ქმედებათა განხორციელებისას არ იცოდა და იმს-ის ან ნაკეთობის შეძენისას არც შეიძლებოდა გარემოებათა გამო სცო­დ­ნო­და უნებართვოდ გამეორებული ტოპოლოგიის შეს­ა­ხებ. მას შემდეგ, რაც აღნიშნული პირი მი­იღებს დასაბუთებულ შეტყობინებას ტოპოლოგიის უნე­­­ბართვო გამოყენების შესახებ, მას შეუძლია განახორციელოს ნების­მიერი ქმედება არსებული მარაგის ან შეკვეთილი პროდუქციის მიმართ. ამასთან, იგი ვალდებულია ტოპო­ლო­გიის მფლობელს აუნა­ზ­ღა­უროს გო­ნივ­რული გასამრჯელო, რომელიც გადა­ხ­დილი იქნებოდა ასეთი ტოპო­ლო­გიის გამოყენებაზე ლი­ცენზიის ნებაყოფ­ლო­ბით შეძენის შემთხვევაში.

2. ამ კანონის მე-8 მუხლის მე-2 პუნქტში აღნიშნულ ქმედებათა განხორციელება არ მიიჩნევა ტოპოლოგიაზე განსაკუთრებული უფლების დარღვევად შემდეგ შემთხვევებში:

ა) სხვა პირის მიერ ოფიციალურ ბიულეტენში რეგისტრირებული ტო­პოლოგიის გამოქვეყნებამდე დამოუკიდებლად შემუშავებული იდენტური ორი­გი­ნალური ტოპოლოგიის გამოყენება;

ბ) სხვა პირის მიერ გაუმჯობესებული ტოპოლოგიის შექმნა ცნობილი ტოპოლოგიის გამოკვლევის საფუძველზე, თუ ახლად შექმნილი ტოპო­ლო­გია აკმაყოფილებს ორიგინალობის მოთხოვნებს.

მუხლი 11. განაცხადი და მისი განსახილველად წარდგენა

1. განაცხადის ”საქპატენტში“ შეტანა ხდება უშუალოდ ავტორის ან მისი უფლებამონაცვლის (შემდგომში \_ განმცხადებლის) ან მათი წარმომადგენლის მი­ერ.

2. უცხო ქვეყნის პირები ან მათი წარმომადგენლები ”საქპატენტთან“ ურ­თი­­ერთობას წარმართავენ ”საქართველოს საპატენტო კანონის“ 65-ე მუხლის შე­საბამისად.

3. განაცხადი უნდა ეხებოდეს მხოლოდ ერთ ტოპოლოგიას.

4. განაცხადი უნდა შეიცავდეს:

ა) და­დგენილი წესით შედგენილ განცხადებას ტოპოლოგიის რეგისტრაციის თაობაზე, რომელშიც მითითებული უნდა იყოს: განმც­ხა­დე­ბ­ლის სრული სახელი (სახელწოდება), მისამართი და მიმოწერის მი­სა­­მა­რ­თი, ან წარ­მომადგენლის სრული სახელი და მისამართი, თუ განაც­ხადის შე­ტა­ნა ხდება წარმომადგენლის მიერ;

ბ) ტოპოლოგიის სრულად ამსახველ მასალებს, რეფერატის ჩათვლით;

გ) განაცხადის ფორმალური მოთხოვნების ექსპერტიზის საფასურის გადახდის დამადასტურებელ საბუთს;

დ) განმცხადებლის მიერ წარმომადგენლის სახელზე გაცემულ მინდობილობას, თუ განაც­ხადის შე­ტა­ნა ხდება წარმომადგენლის მიერ.

5. განაცხადი ”საქპატენტში“ შეტანილად ითვლება იმ დღიდან, როდესაც წარდგენილია განცხადება ტოპოლოგიის რეგისტრაციის თაობაზე და ტოპოლოგიის სრულად ამ­სახ­ველი მასალები, რეფერატის ჩათვლით.

მუხლი 12. განაცხადის განხილვა, გამოქვეყნება, მოწმობის გაცემა

1. ”საქპატენტი“ ატარებს განაცხადის ფორმალური მოთხოვნების ექსპერტიზას, რის შედეგადაც გამოაქვს შესაბა­მისი გადაწყვეტილება მოწმობის გა­ც­ე­მის თაობაზე.

2. ”საქპატენტი“ განაცხადის შეტანის თარიღს ადასტურებს ფორმალური მოთხოვნების ექსპერტიზის საფასურის გადახდის შემთხვევაში.

3. თუ დადასტურდა, რომ განაცხადი აკმაყოფილებს ფორმალური მოთხო­ვ­ნების ექსპერტიზას, ”საქპატენტი“ იღებს გადაწყვე­ტილებას ტო­პო­­­ლოგიის რე­გი­ს­ტრაციის შესახებ.

 4. ტოპოლოგიის რეგისტრაციაზე დადებითი გადაწყვე­ტი­ლების მიღების შე­მ­დეგ, დადგენილი საფასურის გადახდის შემთხვევაში, ”საქპატენტი“ აწარ­მო­ებს ტოპოლოგიის რეგისტრაციას ”ინტეგ­რა­ლუ­რი მიკ­როსქემების ტო­პო­ლოგი­ე­ბის რეესტრში“, გასცემს მოწმობას და აქვეყნებს მო­ნა­ცემებს ”საქპატენტის“ ოფიციალურ ბიუ­ლეტენში.

5. მონაცემების გამოქვეყნებამდე განმცხადებელს უფლება აქვს ”საქპატენტის“ მოთხოვნით ან საკუთარი ინიციატივით შე­ა­ვ­სოს, დაა­ზუ­სტოს და შეასწოროს განა­ცხა­დის მასალები.

6. განაცხადის განხილვისას ”საქპატენტს“ შეუძლია განმცხა-დებლისაგან მოითხოვოს დამატებითი მასალების წარდგენა და განაცხადში ცვლილებების შეტანა, რომელთა გარეშეც შეუძლებელია მისი განხილვა.

7. განაცხადის ექსპერტიზასა და რეგისტრაციასთან დაკავშირებული პროცედურები განისაზღვრება კანონმდებლობით დადგენილი წესით.

მუხლი 13. საფასური

1. განაცხადის ფორმალური მოთხოვნების ექსპერტიზის, ტოპოლოგიის რეგისტრა­ციის, მოწმობის გაცემის, მონაცემების გამოქვეყნების, ძალაში შე­სანარ­ჩუნე­ბე­ლი წლიური და სხვა იური­დიულად მნიშვნელოვანი ქმედე­ბე­ბი­სათვის გადაიხ­დება საფასური, რომლის ოდენობა და გა­და­ხდის პირობები განი­საზღვრება კანონმდებლობით დადგენილი წესით.

2. დასაშვებია საფასურის გადასინჯვა საერთაშორისო ნორმების, ეროვ­ნული ვალუტის კურსის ცვლილებისა და ინფლაციის გათვალისწინებით.

მუხლი 14. უფლებათა გადაცემა

1. ტოპოლოგიის მფლობელს შეუძლია ტოპოლოგიაზე განსაკუთრე­ბუ­ლი უფლებების გადაცემა.

2. ტოპოლოგიის მფლობელს უფლება აქვს გასცეს სხვა პირზე ლიცენ­ზია ტოპოლოგიის გამოყენებაზე. ლი­ცე­ნზიის გაცემა და რეგისტრაცია ხორციელდება ”სა­ქა­რთველოს საპატენტო კანონის“ 59-ე და 62-ე მუხლების შესაბამისად.

3. დასაშვებია იძულებითი ლიცენზიის გაცემა ტოპოლოგიის გამოყენებაზე, მხოლოდ იმ შემთხვევაში, რო­დე­საც მისი გამოყენება ნაკარნახევია სახელმწიფო არაკომერციული ინტე­რესებით ან განპირობებულია არაკეთილსინდისიერი კონკურენციის აღსაკ­ვე­თ­ად მიმართული სასამართლო ან ადმინისტრაციული აქტით.

მუხლი 15. დავა

1. ტოპოლოგიის მფლობელს ან დაინტერესებულ პირს უფლება აქვს ”საქპატენტის“ ან სააპელაციო პალატის გადაწყვეტილება გაასა­ჩივროს ”საქართველოს საპატენტო კანონის“ 68\_69-ე მუხლების შესაბამისად.

2. ტოპოლოგიის მფლობელს განსაკუთრებული უფლებების დარღვევასთან დაკავში­რე­ბული დავის შემთხვევაში უფლება აქვს მოითხოვოს:

ა) იმ ქმედებათა შეწყვეტა, რომლებიც არღვევენ უფლებებს ან ქმნიან მა­­თი დარღვევის საფრთხეს;

ბ) მიყენებული ზიანის ანაზღაურება, მიუღებელი შემოსავლის ჩათვლით;

გ) კომერციული მიზნით გამოყენებული ტოპოლოგიის საფუძველზე შექმნილი იმს-ის ჩამორთმევა ან განადგურება.

მუხლი 16. კანონით მინიჭებული უფლებებით სარგებლობა

უცხო ქვეყნის ფიზიკური და იურიდიული პირები სარგებლობენ ამ კანონით გათვალისწინებული უფლებებით საერთაშორისო ხელ­შეკ­რუ­ლე­ბებისა და შეთანხმებების შესაბამისად ან ნაცვალგების პრინციპის საფუძ­ველზე.

მუხლი 17. კანონის ამოქმედება

ეს კანონი ამოქმედდეს 1999 წლის 1 სექტემბრიდან.

საქართველოს პრეზიდენტი  ***ედუარდ შევარდნაძე.***

თბილისი,

1999 წლის 22 ივნისი.

N 2110 - IIს